22002A0430(06)



СПОРАЗУМЕНИЕ

между Европейската общност и Швейцарската конфедерация по някои аспекти на държавните поръчки

ЕВРОПЕЙСКАТА ОБЩНОСТ (наричана по-долу „Общността“),

от една страна, и

Швейцарската конфедерация (наричана по-долу „Швейцария“),

от друга страна,

наричани по-долу „страните“,

КАТО ВЗЕХА ПРЕДВИД усилията на страните и ангажиментите им да либерализират своите пазари за обществени поръчки, особено чрез Споразумението за държавни поръчки (GPA), сключено в Маракеш на 15 април 1994 г., което влезе в сила на 1 януари 1996 г. и чрез приемането на национални правила, позволяващи ефективно отваряне на пазара в областта на държавните поръчки чрез прогресивна либерализация,

КАТО ВЗЕХА ПРЕДВИД размяната на писма от 25 март и 5 май 1994 г. между Европейската комисия и Швейцарското федерално министерство на външноикономическите работи,

КАТО ВЗЕХА ПРЕДВИД споразумението, сключено на 22 юли 1972 г. между Швейцария и Общността,

В ЖЕЛАНИЕТО СИ ДА ПОДОБРЯТ И РАЗШИРЯТ обхвата на съответните приложения към допълнение I към Споразумението за държавни поръчки,

В ЖЕЛАНИЕТО СИ ДА продължат усилията за либерализация помежду им чрез предоставяне на достъп до доставка на продукти, работи и услуги от техните съответни телекомуникационни и железопътни оператори, субекти, работещи в областта на енергията (без електричество) и частни комунални услуги, които оперират на базата на специални изключителни права, дадени им от компетентен държавен орган и работят активно в секторите за питейна вода, електричество, градски транспорт, аерогари и морски или вътрешни пристанища,

СЕ СПОРАЗУМЯХА ЗА СЛЕДНОТО:

ГЛАВА I

РАЗШИРЯВАНЕ ОБХВАТА НА СПОРАЗУМЕНИЕТО ЗА ДЪРЖАВНИ ПОРЪЧКИ, СКЛЮЧЕНО В РАМКИТЕ НА СВЕТОВНАТА ТЪРГОВСКА ОРГАНИЗАЦИЯ

Член 1

Задължения на Общността

1. С цел допълване и разширяване обхвата на ангажиментите си vis-à-vis Швейцария, в рамките на Споразумението за държавни поръчки (GPA), подписано на 15 април 1994 г. в рамките на Световната търговска организация (СТО), Общността поема задължението да измени своите приложения и общи бележки към приложение I към Споразумението за държавни поръчки, както следва:

в първото тире от обща бележка № 2 се заличава референцията за Швейцария, така че да се позволи на швейцарските доставчици на стоки и услуги да оспорват, съгласно член ХХ, възлагането на поръчки от органите на Общността, изброени в приложение 2, параграф 2.

2. Общността нотифицира секретариата на Световната търговска организация за тези изменения в рамките на един месец след влизането в сила на настоящото споразумение.

Член 2

Задължения на Швейцария

1. С цел допълване и разширяване обхвата на ангажиментите си vis-à-vis Общността, в рамките на Споразумението за държавни поръчки (GPA), Швейцария поема задължението да измени своите приложения и общи бележки към приложение I към Споразумението за държавни поръчки, както следва:

в приложение 2 „Списък на организации“, след точка 2 се добавя следната нова точка:

2. Швейцария нотифицира секретариата на Световната търговска организация за тези изменения в рамките на един месец след влизането в сила на настоящото споразумение.

ГЛАВА II

ДОСТАВКИ ОТ ТЕЛЕКОМУНИКАЦИОННИ И ЖЕЛЕЗОПЪТНИ ОПЕРАТОРИ И НЯКОИ КОМУНАЛНИ УСЛУГИ

Член 3

Цели, определения и обхват

1. Целта на настоящото споразумение е да осигури реципрочен, прозрачен и недискриминационен достъп на доставчиците на стоки и услуги на страните до закупуване на стоки и услуги, включително строителни услуги, чрез телекомуникационни и железопътни оператори, субекти, работещи в областта на енергията (без електричество) и частни комунални услуги на двете страни.

2. За целите на настоящата глава:

3. Настоящото споразумение се прилага за всеки закон, регламент или практика, свързана с доставки от ТО, ЖПО, субекти, работещи в областта на енергията, с изключение на електрическата, и частни комунални услуги (наричани по-долу „обхванати образувания“), както е дефинирано в настоящия член и уточнено в приложения I—IV и за възлагането на всички договори за доставка от такива обхванати образувания.

4. Членове 5 и 6 ще се прилагат за договори или серии от договори, чиято оценена стойност без ДДС е не по-малка от:

Превръщането на ЕВРО в SDR трябва да става в съответствие с процедурите, заложени в Споразумението за държавните поръчки.

5. Настоящата глава няма да се прилага за договори, възложени от телекомуникационни оператори, за покупки, предназначени изключително с цел да им дадат възможност да предоставят една или повече телекомуникационни услуги, където други субекти са свободни да предлагат същите услуги в същата географска област и по същество при същите условия. Всяка страна трябва незабавно да информира другата страна за такива договори. Тази клауза ще се прилага при същите условия също и за договори, възложени от ЖП оператори, субекти, работещи в областта на енергията (без електричество) и частни комунални услуги, веднага, щом тези сектори се либерализират.

6. По отношение на услуги, включително строителни, настоящото споразумение ще се прилага за тези, изброени в приложения VI и VII към настоящото споразумение.

7. Настоящото споразумение няма да се прилага за обхванатите образувания, за случаите, когато те изпълняват условията, предвидени в член 2, параграфи 4 и 5, член 3, член 6, параграф 1, член 7, параграф 1, член 9, параграф 1, членове 10, 11, 12 и член 13, параграф 1 от Директива 93/38/ЕИО, последно изменена с Директива 98/4/EО (ОВ L 101, 4.4.1998 г., стр. 1), за Общността и в приложения VI и VIII за Швейцария.

Настоящото споразумение няма да се прилага за договори, възложени от ЖП оператори, когато такива договори касаят покупка или лизинг на стоки с цел да се рефинансират договори за доставка, възложени съгласно разпоредбите на настоящото споразумение.

Член 4

Процедури за възлагане на поръчки

1. Страните трябва да осигурят спазване от страна на обхванатите образувания на принципите за недискриминация, прозрачност и честност при процедурите и практиките за възлагане на договори за поръчки. Такива процедури и практики трябва да спазват поне следните условия:

2. Страните трябва също да осигурят, че техните обхванати образувания ще дефинират техническите спецификации, зададени в тръжната документация, по-скоро като изпълнение, отколкото като проект или описателни характеристики. Такива спецификации трябва да бъдат базирани на международните стандарти, където съществуват, или в противен случай на националните технически регламенти, признати национални стандарти или признати строителни кодекси. Всякакви технически спецификации, приети или прилагани с оглед или с цел да се създават от страна на някой обхванато образувание на дадена страна ненужни пречки за доставката на стоки или услуги от другата страна и за съответната търговия между страните, се забраняват.

Член 5

Процедури по оспорване

1. Страните трябва да осигурят недискриминационни, навременни, прозрачни и ефективни процедури, позволяващи на доставчиците на стоки или услуги да оспорват твърденията за нарушения на Споразумението, възникващи в контекста на поръчките, в които те имат, или са имали, интерес. Трябва да се прилагат процедурите за оспорване, предвидени в приложение V.

2. Страните трябва да осигурят запазване на документацията, свързана с процедурите за поръчки, разглеждани в настоящата глава, от страна на техните съответни обхванати образувания, най-малко три години.

3. Страните трябва да осигурят правилно прилагане на решенията, взети от органи, отговарящи за процедурите по оспорване.

ГЛАВА III

ОБЩИ И ЗАКЛЮЧИТЕЛНИ РАЗПОРЕДБИ

Член 6

Недискриминация

1. Страните трябва да гарантират, че в техните процедури и практики за възлагане на поръчки над праговата предвидена, заложена в член 3, параграф 4, обхванатите образувания, създадени на съответните им територии, няма да:

2. Страните се задължават да се въздържат да изискват от компетентните власти или от обхванатите образувания да действат по дискриминационен начин, пряко или косвено. Илюстрационен списък от области, в които е възможна такава дискриминация, е даден в приложение Х.

3. В своите процедури и практики за възлагане на оръчки под праговата стойност, предвидена в член 3, параграф 4, страните се задължават да насърчават своите обхванати образувания да третират доставчиците на стоки и услуги от другата страна в съответствие с клаузите на параграф 1. Страните се споразумяват, че не по-късно от пет години от влизането в сила на настоящото споразумение, условията и прилагането на тази клауза ще бъдат преразгледани в светлината на придобития опит във взаимоотношенията им. С тази цел Съвместният комитет ще направи списъци на ситуации, в които се прилага принципът, предвиден в настоящия член 6.

4. Принципите, предвидени в параграф 1, особено в буква а), i) и параграфи 2 и 3 не трябва да предрешават мерките, станали необходими от специфичния интеграционен процес на Общността и създаването и функционирането на нейния вътрешен пазар, както и от развитието на швейцарския вътрешен пазар. По същия начин тези принципи, особено заложените в буква а), ii) не трябва да предрешават преференциалното отношение, което се дава съгласно съществуващи или бъдещи споразумения за регионална икономическа интеграция. Прилагането на тази клауза, обаче, не трябва да излага на опасност администрирането на настоящото споразумение. Мерките, за които се прилага настоящият параграф, са изброени в приложение IX; всяка страна може да обяви други мерки, които са включени в този параграф. Съвместният комитет ще дава консултации при поискване на всяка от страните, за да осигури задоволително прилагане на настоящото споразумение.

Член 7

Обмен на информация

1. Доколкото е необходимо за осигуряването на ефективно прилагане на глава II, страните трябва да се информират една друга за планираните промени в съответното им законодателство, попадащи или с вероятност да попаднат в обхвата на настоящото споразумение (предложения за директиви, проектозакони и наредби и проектоизменения и допълнения към Итеркантонален конкордат).

2. Страните трябва също да се информират една друга за всякакви проблеми, свързани с интерпретирането и прилагането на настоящото споразумение.

3. Страните трябва да се уведомят една друга за имената и адресите на „точките за контакт“, които отговарят за предоставяне на информация за законовите правила, влизащи в обхвата на настоящото споразумение и на Споразумението за държавни поръчки, включително на местно ниво.

Член 8

Орган по мониторинг

1. Прилагането на настоящото споразумение трябва да бъде контролирано, вътре във всяка от страните, от независим орган. Този орган трябва да има компетенции да получава всяко оплакване или недоволство, свързано с прилагането на настоящото споразумение и трябва да действа бързо и ефективно.

2. Не по-късно от две години след влизането в сила на настоящото споразумение, органът трябва също да бъде компетентен да инициира завеждане на дела или да предприема административни или правни действия срещу обхванатите образувания в случай на нарушение на настоящото споразумение в контекста на процедура за доставка.

Член 9

Спешни мерки

1. Ако една страна счита, че другата страна не се справя със задълженията си по настоящото споразумение, или че закон, регламент или практика на другата страна значително намалява или заплашва да намали значително ползите, които ѝ се полагат по настоящото споразумение и страните не са в състояние да се споразумеят бързо за подходяща компенсация или друго оздравително действие, отрицателно повлияната страна може, без ущърб на другите си права и задължения съгласно международното право, да суспендира частично или изцяло, според случая, прилагането на настоящото споразумение. Тя незабавно нотифицира другата страна за всяко такова суспендиране. Увредената страна може също да прекрати Споразумението, по реда на член 18, параграф 3.

2. Обхватът и времетраенето на такива мерки трябва да се ограничат до необходимото с цел оздравяване на ситуацията и осигуряване, ако е необходимо, справедлив баланс на правата и задълженията по настоящото споразумение.

Член 10

Разрешаване на спорове

Всяка договаряща страна може да оспорва въпроси, свързани с тълкуването или прилагането на настоящото Споразумение, пред Съвместния комитет, който ще се опита да разреши спора. Съвместният комитет трябва да получи цялата необходима информация за задълбочено проучване на ситуацията с оглед намиране на приемливо решение. За тази цел от Съвместния комитет се изисква да проучи всички възможности за запазване на доброто функциониране на настоящото споразумение.

Член 11

Съвместен комитет

1. С настоящето се създава Съвместен комитет. Той трябва да осигури ефективното въвеждане и опериране на настоящото споразумение. За тази цел той ще осъществява размяна на виждания и информация и ще конституира форума за консултации между страните.

2. Съвместният комитет ще се състои от представители на страните и ще действа с взаимно съгласие. Той ще приеме процедурните си правила и може да създаде работни групи, които да го подпомагат при изпълнението на задачите му.

3. С цел осигуряване ефективната работа на настоящото споразумение, Съвместният комитет ще се събира най-малко веднъж годишно или по искане на коя да е от страните.

4. Съвместният комитет редовно ще проучва приложенията към настоящото споразумение. Съвместният комитет може да ги изменя по искане на някоя от страните.

Член 12

Информационна технология

1. Страните трябва да си сътрудничат, за да осигурят сравнимост, в смисъл на качество и достъпност, на вида на информацията за поръчките, особено на тръжните обяви и тръжната документация, която се намира в съответните им бази данни. Също така трябва да си сътрудничат за осигуряване сравнимост в смисъл на качество и достъпност, на вида на информацията, обменяна по електронен път между заинтересованите страни за целите на обществените поръчки.

2. Да се обръща нужното внимание на проблемите за взаимна оперативност и възможност за взаимовръзка и, след като са се споразумели, че видът на информацията по поръчките, спомената в параграф 1, е сравним, страните трябва да вземат всички необходими мерки за осигуряване на доставчиците на стоки и услуги от другата страна достъп до съответната информация за поръчките, например тръжни обяви, намиращи се в техните съответни бази данни. Те трябва също да позволят на доставчиците на стоки и услуги от другата страна достъп до съответните им електронни системи, например електронни тръжни системи. Страните трябва също да отговарят на условията на член XXIV, параграф 8 от Споразумението за държавни поръчки.

Член 13

Прилагане

1. Страните вземат всички необходими мерки, както общи, така и специфични, за да осигурят изпълнение от тяхна страна на задълженията им по настоящото споразумение.

2. Те трябва да се въздържат от всякакви действия, които биха подложили на опасност постигането на целите на настоящото споразумение.

Член 14

Ревизия

Страните трябва да направят преглед на функционирането на настоящото споразумение не по-късно от три години от датата на влизането му в сила с цел подобряване на работата му, ако е необходимо.

Член 15

Връзка със споразумения на Световната търговска организация

Споразумението не засяга правата и задълженията на страните по споразумения, сключени под покровителството на Световната търговска организация.

Член 16

Обхват на териториално приложение

Настоящото споразумение се прилага, от една страна, на териториите, в които се прилага Договорът за създаване на Европейската общност, при условията, предвидени в този договор и, от друга страна, на територията на Швейцария.

Член 17

Приложения

Приложенията към настоящото споразумение са неразделна част от него.

Член 18

Влизане в сила и срок на действие

1. Настоящото споразумение трябва да се ратифицира или одобри от страните съгласно приложимите процедури. То влиза в сила на първия ден от втория месец след последната нотификация за депозиране на инструментите за ратификация или одобрение на всички седем споразумения, изброени по-долу, както следва:

2. Настоящото споразумение се сключва за първоначален период от седем години. То се продължава за неопределен срок, освен ако Общността или Швейцария нотифицира другата страна за противното преди изтичане на първоначалния период. В случай на такава нотификация се прилагат разпоредбите на параграф 4.

3. Общността или Швейцария могат да прекратят настоящото споразумение чрез нотифициране на другата страна за своето решение. В случай на такава нотификация ще се прилагат условията на параграф 4.

4. Прилагането на седемте споразумения, упоменати в параграф 1, се прекратява шест месеца след получаването на нотификация за непродължаване, посочена в параграф 2, или за прекратяване, посочена в параграф 3.

Hecho en Luxemburgo, el veintiuno de junio de mil novecientos noventa y nueve. El presente Acuerdo se establecer por duplicado en lenguas alemana, danesa, española, finesa, francesa, griega, inglesa, italiana, neerlandesa, portuguesa y sueca y cada uno de estos textos será auténtico.

Udfærdiget i Luxembourg, den enogtyvende juni nitten hundrede og nioghalvfems. Denne aftale er udfærdiget i to eksemplarer på dansk, engelsk, finsk, fransk, græsk, italiensk, nederlandsk, portugisisk, spansk, svensk og tysk, idet hver af disse tekster har samme gyldighed.

Geschehen zu Luxemburg am einundzwanzigsten Juni neunzehnhundertneunundneunzig. Dieses Abkommen ist in zwei Urschriften in dänischer, deutscher, englischer, finnischer, französischer, griechischer, italienischer, niederländischer, portugiesischer, spanischer und schwedischer Sprache abgefaßt, wobei jeder Wortlaut gleichermaßen verbindlich ist.

Έγινε στο Λουξεμβούργο, στις είκοσι μία Ιουνίου χίλια εννιακόσια ενενήντα εννέα. Η παρούδα συμφωνία καταρτίζεται εις διπλούν στα αγγλικά, τα γαλλικά, τα γερμανικά, τα δανικά, τα ελληνικά, τα ισπανικά, τα ιταλικά, τα ολλανδικά, τα πορτογαλικά, τα σουηδικά και τα φινλανδικά, καθένα από τα κείμενα αυτά είναι αυθεντικό.

Done at Luxembourg on the twenty-first day of June in the year one thousand and ninety-nine. This Agreement is drawn up in duplicate in the Danish, Dutch, English, Finnish, French, German, Greek, Italian, Portuguese, Spanish and Swedish languages, each of these texts being equally authentic.

Fait à Luxembourg, le vingt-et-un juin mil neuf cent quatre-vingt dix-neuf. Le présent accord est établi, en double exemplaire, en langues allemande, anglaise, danoise, espagnole, finnoise, française, grecque, italienne, néerlandaise, portugaise et suédoise, chacun de ces textes faisant également foi.

Fatto a Lussemburgo, addì ventuno giugno millenovecentonovantanove. Il presente Accordo è redatto, in duplice copia, in lingua danese, finlandese, francese, greca, inglese, italiana, olandese, portoghese, spagnola, svedese e tedesca; ognuno di questi testi fa ugualmente fede.

Gedaan te Luxemburg, de eenentwintigste juni negentienhonderd negenennegentig. Deze overeenkomst is opgesteld in tweevoud in de Deense, de Duitse, de Engelse, de Finse, de Franse, de Griekse, de Italiaanse, de Nederlandse, de Portugese, de Spaanse en de Zweedse taal, zĳnde alle teksten gelĳkelĳk authentiek.

Feito no Luxemburgo, em vinte e um de Junho de mil novecentos e noventa e nove. O presente Acordo é estabelecido em exemplar duplo, nas línguas alemã, inglesa, dinamarquesa, espanhola, finlandesa, francesa, grega, italiana, neerlandesa, portuguesa e sueca, fazendo igualmente fé qualquer dos textos.

Tehty Luxemburgissa kahdentenakymmenentenäensimmäisenä päivänä kesäkuuta vuonna tuhatyhdeksänsataayhdeksänkymmentäyhdeksän. Tämä sopimus on laadittu kahtena kappaleena englannin, espanjan, hollannin, italian, kreikan, portugalin, ranskan, ruotsin, saksan, suomen ja tanskan kielellä, ja jokainen teksti on yhtä todistusvoimainen.

Utfärdat i Luxemburg den tjugoförsta juni nittonhundranittionioi två exemplar på det danska, engelska, finska, franska, grekiska, italienska, nederländska, portugisiska, spanska, svenska och tyska språket, vilka samtliga texter är lika giltiga.

Por la Comunidad Europea For Det Europæiske Fællesskab Für die Europäische Gemeinschaft Για την Ευρωπαϊκή Κοινότητα For the European Community Pour la Communauté européenne Per la Comunità europea Voor de Europese Gemeenschap Pela Comunidade Europeia Euroopan yhteisön puolesta På Europeiska gemenskapens vägnar